Искате съдържанието на фейсбук страницата ви да достига до повече хора, без да плащате на Facebook за реклама?

Искате да подобрите поддръжката на фейсбук страницата си?

Мислите, че съдържанието, което създавате за вашата фейсбук страница достига до всичките ви фенове? Грешите!

Вече под 4% от феновете на фейсбук страницата ни виждат нейното съдържание. Facebook ще продължи да намалява този процент. Аз всеки ден се боря с този казус. В тази статия ще ви покажа 5 начина как да достигнете органично до феновете на вашата фейсбук страница.

Но не ме разбирайте погрешно, това не означава, че фейсбук рекламата не работи. Работи и още как. Може да ги използвате, когато имате нов продукт или услуга, ново събитие и т.н. Темата как най-добре да използваме рекламанта платформа на Facebook и всичко, която тя предлага ще е за друга статия.

Това са 5 от любимите ми начина как да подобрите резултатите на фейсбук страницата си без да плащате на Facebook за реклама.

1. Накарайте последователите на фейсбук страницата си да се абонират за всяка публикация на фейсбук страницата си.

След като някой хареса вашата фейсбук страница той може да също да се абонира за всяка нова публикация от нея с бутона „Получване на известия” или „Get Notifications”.

Така всеки, който е харесал страницата ви ще получава известия в горния десен ъгъл, всеки път когато страницата ви публикува ново съдържание.

Тази опция е сравнително нова и ако вашата фейсбук страница е на повече от 2 години, то вашите стари фенове не са имали възможността да се абонират. Какво може да направите! Когато планувате съдържанието си за месеца, включете в него и 1-2 инфомативни поста, с които да кажете на феновете на страницата си да се абонират и да не пропускат нещо от нея. Повечето хора смятат, че когато са харесали една фейсбук страница, ще виждат всичко от нея. Но това не е така.

Накарайте ги да отидат на страницата ви и да кликнат на бутона “Получване на известия” или „Get Notifications”, който се намира точно до бутона “Харесано”. Добрите резултати ще дойдат, не се съмнявайте в това.

Като бонус към този съвет ще ви дам и още един. Има и още един начин да направите така, че феновете на фейсбук страницата ви да виждат всичко от вас. Над споменатите бутони “Получване на известия” или „Get Notifications” има още един – “See first”. Когато някой кликне на него, след като е харесал страницата ви, ще вижда на първо място в “News Feed-си” новата публикация от вашата фейсбук страница.

По подразбиране това е изключено и затова трябва също да информирате феновете на страницата си. Направето го и резултатите ще дойдат бързо.

2. След като се направили нова публикация на фейсбук страницата си споделяте я и с личния си фейсбук профил.

Аз съм правил многократно тестове и работи всеки път. 100% е доказано от мен. Ако искате новата публикация на фейсбук страницата ви да достигне до максимален брой хора, споделете я и с вашия личен профил. Ако работите в голям екип, помолете колегите ви да направят същото. Вашите приятели ще видят това, което сте споделили и много вероятно е да реагират на публикацията.

Публикували сте снимка с цитат и в нея има линк към уебсайта ви или имате нов продукт, които ще се хареса но голяма част от вашите фейсбук приятели, споделете с личния си профил и ви гарантирам, че ще се изненадате от положителните резултати.

Примерна публикация от моята лична фейсбук страница. Тя е харесана от 3000 човека, но пък е достигнала до 1200. Тези числа говорят сами за себе си.

Споделете скиншотове в коментарите със статистики на вашите публикации.

3. Качвайте видеа направо на вашата фейсбук страница

Видеата са най-ангажиращото съдържание във Facebook тази година. Искате да достигнете до колкото се може хора без да дадете пари за Facebook реклама, качвайте видеа. Това е един бърз и много ефективен начин за подобрите резултатите на фейсбук страницата си. Създавайте видео съдържание и го включете във вашата тактика.

4. Бъдете активни във Facebook групи

Във Facebook има супер много активни групи с богата аудитория, а вие все още не сте се възползвали от това. Съветът ми е да подберете няколко групи, които са близки до темата на вашата фейсбук страница и да подберете съдържание от фейсбук страницата си, което да е подходящо за определената фейсбук група. Бъдете много внимателни с фейсбук групите, защото може да си докарате доста хейт. Не правете рекламни постове в групите, а се опитайте да споделите нещо от страницата си, което наистина ще е тематично за групата и полезно за нейните участници. Не бъдете от тези хора, които спамят на всякъде, защото вашата цел е да си докарате безплатен и полезен трафик към вашата фейсбук страница. С рекламен пост от сорта на: “50% намаление на нокиа телефони от нас само до края на седмицата! + снимка на телефон” в група, което се казва – “ Да спасим Пирин!”. Досещате се, че това няма да ефективно за вас и за вашата фейсбук страница.

5. Следете статистиките на фейсбук страницата си

Повечето хора, които управляват фейсбук страници отделят много малко време или никакво за анализиране на статистиките, които ни предлага Facebook.

Трябва да отделите време и да следите тези важни метрики, които ще ви покажат кое съдържание е успешно и кое не е. От тях ще научите кое е най-подходящото време, в което трябва да създавате съдържание за вашата фейсбук страници.

БОНУС СЪВЕТ!

Обърнете внимание на тази графика във вашата фейсбук страница. Това, което показва тя е кога има най-много фенове от фейсбук страницата ви във Facebook. Създавайте съдържание точно тогава! С този бонус фейсбук съвет ще забележите напредък в поддръжката на фейсбук страницата си.

Ако искате да не изпускате нито един от ценните ми съвети, които давам, абонирайте се за моята фейсбук страница. Вече знаете как!

Всяка седмица ще качваме и видео съдържание с ценни трикове и съвети в YouTube канала ни. Кликнете тук и се абонирайте: http://bit.ly/20Vox8L